CELEX: 32021D0660
Language: et
Date: 2021-04-19 00:00:00
Title: Komisjoni otsus (EL) 2021/660, 19. aprill 2021, millega muudetakse otsust (EL) 2020/491 COVID-19 puhangu mõju vastu võitlemiseks vajalike kaupade imporditollimaksu- ja käibemaksuvabastuse kohta 2020. aastal (teatavaks tehtud numbri C(2021) 2693 all)

23.4.2021   
               
               
                  ET
               
               
                  Euroopa Liidu Teataja
               
               
                  L 140/10
               
            
         KOMISJONI OTSUS (EL) 2021/660,
         19. aprill 2021,
         millega muudetakse otsust (EL) 2020/491 COVID-19 puhangu mõju vastu võitlemiseks vajalike kaupade imporditollimaksu- ja käibemaksuvabastuse kohta 2020. aastal
         
            
               (teatavaks tehtud numbri C(2021) 2693 all)
            
         
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 19. oktoobri 2009. aasta direktiivi 2009/132/EÜ direktiivi 2006/112/EÜ artikli 143 punktide b ja c rakendusala määratluse kohta seoses teatavate kaupade käibemaksuvabastusega nende lõplikul importimisel, (1) eelkõige selle artikli 53 esimest lõiku,
         võttes arvesse nõukogu 16. novembri 2009. aasta määrust (EÜ) nr 1186/2009, millega kehtestatakse ühenduse tollimaksuvabastuse süsteem, (2) eriti selle artikli 76 esimest lõiku,
         ning arvestades järgmist:
         
                     (1)
                  
                  
                     Komisjoni otsusega (EL) 2020/491, (3) mida muudeti viimati otsusega (EL) 2020/1573, (4) vabastati COVID-19 puhangu mõju vastu võitlemiseks vajalikud imporditavad kaubad kuni 30. aprillini 2021 imporditolli- ja käibemaksust.
                  
               
                     (2)
                  
                  
                     3. märtsil 2021 konsulteeris komisjon vastavalt otsuse (EL) 2020/491 põhjendusele 5 liikmesriikidega selle üle, kas teine pikendamine on vajalik, mille järel taotlesid liikmesriigid maksuvabastuse pikendamist.
                  
               
                     (3)
                  
                  
                     Liikmesriikide poolt otsuse (EL) 2020/491 alusel korraldatud import on olnud kasulik, sest riiklikud organisatsioonid või liikmesriikide pädevate asutuste heakskiidetud organisatsioonid on saanud juurdepääsu vajalikele ravimitele, meditsiiniseadmetele ja isikukaitsevahenditele, mille varud on napid. Selliste kaupade kaubandusstatistikast ilmneb, et seotud import on langustrendis, kuid endiselt märkimisväärne. Kuigi kõik liikmesriigid on alustanud vaktsineerimist ja viiruse leviku tõkestamiseks on võetud mitmeid meetmeid, kujutab COVID-19 nakatumiste arv liikmesriikides endiselt ohtu rahvatervisele. Kuna liikmesriikides on ikka veel COVID-19 pandeemiaga võitlemiseks vajalike kaupade nappus, on vaja pikendada otsuses (EL) 2020/491 sätestatud imporditollimaksuvabastuse ja käibemaksuvabastuse kohaldamise aega.
                  
               
                     (4)
                  
                  
                     Järelikult tuleks pikendada ka tähtaega, mille jooksul peavad liikmesriigid andma aru otsusest (EL) 2020/491 tulenevate kohustuste täitmisest.
                  
               
                     (5)
                  
                  
                     Taotletud pikendamise küsimuses konsulteeriti 25. märtsil 2021 liikmesriikidega vastavalt määruse (EÜ) nr 1186/2009 artikli 76 esimesele lõigule ja direktiivi 2009/132/EÜ artikli 53 esimesele lõigule.
                  
               
                     (6)
                  
                  
                     Otsust (EL) 2020/491 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (EL) 2020/491 muudetakse järgmiselt.
            
                        1)
                     
                     
                        Artikli 2 sissejuhatav osa asendatakse järgmisega:
                        „Liikmesriigid esitavad komisjonile hiljemalt 30. aprilliks 2022 järgmise teabe:“.
                     
                  
                        2)
                     
                     
                        Artikli 3 esimene lõik asendatakse järgmisega:
                        „Artiklit 1 kohaldatakse imporditavate kaupade suhtes alates 30. jaanuarist 2020 kuni 31. detsembrini 2021.“
                     
                  
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 19. aprill 2021
            
               
                  Komisjoni nimel
               
               
                  komisjoni liige
               
               Paolo GENTILONI
            
         
         
            (1)  ELT L 292, 10.11.2009, lk 5.
         
            (2)  ELT L 324, 10.12.2009, lk 23.
         
            (3)  Komisjoni 3. aprilli 2020. aasta otsus (EL) 2020/491 COVID-19 puhangu mõju vastu võitlemiseks vajalike kaupade imporditollimaksu- ja käibemaksuvabastuse kohta 2020. aastal (ELT L 103I, 3.4.2020, lk 1).
         
            (4)  Komisjoni 28. oktoobri 2020. aasta otsus (EL) 2020/1573, millega muudetakse otsust (EL) 2020/491 COVID-19 puhangu mõju vastu võitlemiseks vajalike kaupade imporditollimaksu- ja käibemaksuvabastuse kohta 2020. aastal (ELT L 359, 29.10.2020, lk 8).